Rapport mill-Kummissjoni lill-Parlament Ewropew u lill-Kunsill dwar l-iżvilupp tas-sistema ta’ informazzjoni ta' Schengen tat-tieni ġenerazzjoni (SIS II) - Rapport ta’ Progress Lulju 2009-Diċembru 2009 /* KUMM/2010/0221 finali */





[pic] | IL-KUMMISSJONI EWROPEA | Brussel 6.5.2010 KUMM(2010)221 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL DWAR L-IŻVILUPP TAS-SISTEMA TA’ INFORMAZZJONI TA' SCHENGEN TAT-TIENI ĠENERAZZJONI (SIS II) Rapport ta’ Progress Lulju 2009-Diċembru 2009 WERREJ 1. Introdu zzjoni 3 2. Fiex Wasal il-Proġett 3 2.1. Progress li sar matul il-perjodu li qed jiġi analizzat 3 2.1.1. Deskrizzjoni fil-qosor 3 2.2. Preparamenti għall-ittestjar tal-objettiv 4 2.3. Preparamenti għal soluzzjoni teknika alternattiva 4 2.4. Preparamenti għad-dħul fis-seħħ 4 2.5. Preparazzjonijiet għall-migrazzjoni 5 2.5.1. Strumenti legali tal-migrazzjoni 5 2.6. In-netwerk SIS II 6 2.7. Ġestjoni operattiva 6 2.8. Sigurtà u protezzjoni tad-dejta 6 3. Il-ġestjoni 7 3.1. Implikazzjonijiet finanzjarji 7 3.2. Il-ġestjoni tal-proġett 8 3.2.1. Bord tal-Ġestjoni Globali tal-Programm (BGGP) 8 3.2.2. Kumitat tas-SISVIS (SIS II) 8 3.2.3. Ippjanar u koordinazzjoni nazzjonali 8 3.2.4. Kunsill 8 3.2.5. Il-Parlament Ewropew 9 4. Prijoritajiet għall-perjodu li jmiss ta' rappurtaġġ 9 5. Konklużjonijiet 9 1. INTRODUZZJONI Dan ir-rapport ta' progress jiddeskrivi x-xogħol li sar fit-tieni semestru tal-2009 rigward l-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II) u l-migrazzjoni mis-SIS 1+ għas-SIS II. Huwa ppreżentat lill-Kunsill u lill-Parlament Ewropew skont l-Artikolu 18 tar-Regolament tal-Kunsill (KE) Nru 1104/2008 u tad-Deċiżjoni tal-Kunsill 2008/839/ĠAI dwar il-migrazzjoni mis-Sistema ta’ Informazzjoni ta’ Schengen (SIS 1+) għas-SIS II. Dan ir-rapport jikkostitwixxi wkoll rapport dwar fiex wasal l-ittestjar. 2. Fiex Wasal il-Proġett 2.1. Progress li sar matul il-perjodu li qed jiġi analizzat 2.1.1. Deskrizzjoni fil-qosor Dan il-perjodu kien dominat mill-implimentazzjoni tal-orjentamenti provduti fil-Konklużjonijiet tal-Kunsill għall-Ġustizzja u l-Affarijiet Interni tal-4-5 ta' Ġunju u t-30 ta' Novembru 2009 rispettivament. Fl-4-5 ta' Ġunju, il-Kunsill ikkonkluda li l-iżvilupp tas-SIS II se jkompli fuq il-bażi tal-proġett SIS II preżenti mill-kuntrattur prinċipali għall-iżvilupp, u li soluzzjoni teknika alternattiva sabiex jinkiseb SIS II (imsemmi "SIS 1+RE") tinżamm bħala pjan ta' kontinġenza għall-perjodu meħtieġ sabiex jappoġġja lill-proġett. Il-Kunsill qabel ukoll għal żewġ passi importanti tal-proġett u speċifika l-aspetti tekniċi tal-kundizzjonijiet u kriterji ta' ħruġ li jridu jiġu sodisfatti sabiex ikun jista' jitkompla l-proġett SIS II preżenti. L-għan ta' dawn il-passi importanti huwa li jippruvaw l-istabbiltà, l-affidabbiltà u l-prestazzjoni tas-SIS II ċentrali u t-tħaddim kif suppost ta' funzjonalitajiet vitali prinċipali, bħall-konsistenza tad-dejta u t-trasferiment affidabbli tal-messaġġi, wara fażijiet sinifikattivi u importanti fl-iżvilupp tal-proġett tas-SIS II. It-testijiet relatati se jibdew hekk kif il-Kummissjoni u l-Istati Membri jiddikjaraw li huma lesti u l-funzjoni tas-sostenn tekniku fi Strasburgu (C.SIS) tikkonferma li l-għodod għall-ittestjar tas-SIS 1+ ikunu kkwalifikati u lesti. L-ewwel pass importanti kien skedat li jseħħ wara t-testijiet ta' prestazzjoni tas-sistema, previsti għar-raba' tliet xhur tal-2009. Madanakollu, l-Kunsill tat-30 ta' Novembru kkonkluda li l-għeluq taż-żmien finali fir-rigward tal-ksib tal-ewwel pass tal-ittestjar se jkun id-29 ta' Jannar 2010 l-aktar tard. Perjodu ta' reflessjoni ta' xahrejn għall-Kunsill se jibda fit-30 ta' Jannar 2010 sabiex jiġu vvalutati l-implikazzjonijiet tat-test, soġġett għar-riżultat tal-ewwel pass tal-ittestjar. Il-Kummissjoni, f'kooperazzjoni mill-qrib mal-Istati Membri, ħolqot l-elementi meħtieġa sabiex issegwi d-direzzjoni mogħtija fil-Konklużjonijiet tal-Kunsill. Għalhekk ix-xogħol ġie organizzat fuq tliet fergħat prinċipali: - Preparamenti għall-ittestjar tal-objettiv; - Preparamenti għal soluzzjoni teknika alternattiva; - Preparamenti għad-dħul fis-seħħ. 2.2. Preparamenti għall-ittestjar tal-objettiv Preparamenti tekniċi bdew għall-ewwel żewġ testijiet tal-objettiv , sabiex jiġi verifikat jekk is-sistema hiex ibbażata fuq fondamenti solidi. Il-preparamenti tekniċi kellhom l-għan, b'mod partikolari, li jassiguraw li kull kundizzjoni preċedenti sabiex isir it-test tiġi sodisfatta (konformita' tas-sistemi nazzjonali li se jipparteċipaw fit-test, produzzjoni tad-dejta għall-ittestjar, validazzjoni tal-għodod tal-ittestjar, aġġustament għall-ittestjar tas-sistema ċentrali u twaqqif tad-deskrizzjonijiet dettaljati tal-ittestjar). Sal-aħħar tal-2009 ħdax-il Stat Membru kienu kisbu stat ta' konformita' u l-istrumenti SIS 1+ tal-ittestjar kienu kwalifikati u lesti. F'Ġunju l-Kunsill stieden ukoll lill-Kummissjoni sabiex jassigura li l-miljiet ikunu parti mir-riżultati taħt il-kuntratt għall-proġett preżenti SIS II u sabiex jintlaħaq ftehim mal-kuntratturi l-oħra li non-konformita' ma' dawn il-miljiet tkun tikkonsisti f'kundiżzjonijiet reżoluttivi fir-rigward ta' kuntratti eżistenti. L-emenda rispettiva tal-kuntratt għall-ewwel pass ġie ffirmat bejn il-partijiet fit-13 ta' Ottubru. Din l-emenda notevolment kienet tinkorpora dispożizzjoni li tistqarr li huwa dritt tal-Kummissjoni li twaqqaf kuntratt b'effett immedjat jekk skont il-Kunsill SIS II ma għaddiex mill-ewwel pass tal-ittestjar. 2.3. Preparamenti għal soluzzjoni teknika alternattiva Sabiex tiġi ppreparata l-bażi għall-possibbiltà ta' bidla ta' xenarju tekniku alternattiv għall-implimentazzjoni tal-funzjonalitajiet SIS II, f'każ li wieħed mill-passi jitqies li falla, inbdew negozjati esplorattivi mal-awtoritajiet Franċiżi. Element prinċipali ta' kull delegazzjoni għal Franza tkun tirrigwarda l-adozzjoni ta' proposti leġiżlattivi sabiex jiġu emendati l-istrumenti ta' migrazzjoni (proposta għal Regolament[1] u proposta futura sabiex jiġu inkorporati aspetti li qabel kienu koperti minn deċiżjoni tat-tielet pilastru – ara taqsima 2.5.1.). 2.4. Preparamenti għad-dħul fis-seħħ Ir-reviżjoni komprensiva tal-arkitettura eżegwita minn konsulent speċjalista fl-IT bejn Marzu u April 2009 waslet għal konsensus wiesa' fost l-esperti SIS II dwar l-assenza ta' żbalji maġġuri fl-arkitettura SIS II. Madanakollu, f'termini ta' tfassil u implimentazzjoni, saru għadd ta' rakkomandazzjonijiet biex jitjiebu ċerti aspetti tas-sistema, bħal prestazzjoni miksuba, l-iskalabbiltà tas-softwer u l-faċilità biex issir il-manutenzjoni. L-arkitettura tal-messaġġ operattiv ġiet identifikata li kienet kumplessa żżejjed u li tista' tiġi ssimplifikata. Il-perjodu ta' analiżi u ta' rimedju, enfasizzat fir-rapport preċedenti, identifika numru ta' żoni fis-sistema li għandhom bżonn jiġu mtejba. Fl-istess waqt mal-preparamenti għall-ewwel pass tal-ittestjar, il-Kummissjoni, l-esperti tal-Istati Membri u l-kuntratturi ħadmu flimkien fuq il-valutazzjoni tar-rekwiżiti tekniċi sabiex fl-aħħar toħroġ verżjoni tas-softwer li se tintuża f'sistema "live". Dan ix-xogħol sar permezz ta' studji, laqgħat ta' ħidma (workshops), prototipi ("provi ta' kunċett") u diskussjoni fil-Bord tal-Ġestjoni Globali tal-Programm (BĠGP) [2]. Il-Bord tal-Ġestjoni Globali tal-Programm (BĠGP) ġie stabbilit mill-Kummissjoni biex jiżgura ġestjoni u koordinazzjoni mtejbin tal-proġett tas-SIS II u ta' attivitajiet relatati, inkluż l-iżgurar tal-konsistenza bejn l-iżvilupp tas-sistemi ċentrali u nazzjonali. Il-Kummissjoni, b'kollaborazzjoni mal-Istati Membri u l-kuntrattur prinċipali għall-iżvilupp, bdew diversi inizzjattivi, sabiex jipproduċu speċifikazzjonijiet imsaħħa għas-sistema. Żoni partikolari li kienu investigati fil-fond kienu: - Simplifikazzjoni tal-mod kif volumi kbar tad-dejta jiġu "mormija" (pereżempju meta Stat Membru jista' jkollu bżonn li joħloq mill-ġdid kopja tal-bażi tad-dejta ċentrali fuq livell nazzjonali) - Simplifikazzjoni tal-proċessi tal-konsistenza tad-dejta; - Ristrutturazzjoni tal-format tal-messaġġ; - Razzjonalizzazzjoni tal-funzjonijiet għall-ħolqien, aġġornament u tħassir tar-reġistri fil-punt fejn dawn jidħlu fis-sistema ċentrali sabiex il-proċessi jsiru flimkien u għalhekk b'manjiera aktar effettiva f'terminu ta' ħin; - Armonizzazzjoni tal-proċessi u proċedimenti għall-immaniġjar tal-verżjonijiet differenti tas-sistema. F'Diċembru tal-2009, il-kuntrattur prinċipali għall-iżvilupp ippreżenta erba' abozzi ta' whitepapers dwar l-erba' punti finali fil-lista msemmija aktar 'il fuq. Aktar diskussjonijiet mal-Istati Membri dwar ċerti rekwiżiti mhux funzjonali se jkunu bżonnjuzi qabel ma' dan ix-xogħol ikun jista' jiġi ffinalizzat. Barra minn hekk, żviluppi fl-użu tas-SIS mill-Istati Membri waslu għal sitwazzjoni fejn in-numru ta' allarmi fi ħdan is-sistema żdied b'mod sinifikanti. Mit-22 miljun ta' allarm li kien oriġinarjament previst, l-aħħar estimi jipprevedu 73 miljun allarm fil-futur prevedibbli. Wara li sar studju addizzjonali dwar volumettriċi bejn Ġunju u Settembru, instab li se jkun hemm bżonn li l-Kummissjoni tibqa' taħdem mal-esperti tal-Istati Membri fuq din l-evoluzzjoni importanti tar-rekwiżiti li għandhom ikunu akkomodati f'kwalunkwe soluzzjoni teknika. 2.5. Preparazzjonijiet għall-migrazzjoni 2.5.1. Strumenti legali tal-migrazzjoni Ir-Regolament tal-Kunsill[3] u d-Deċiżjoni tal-Kunsill[4] li jirregolaw migrazzjoni minn SIS 1+ għal SIS II (l-istrumenti ta' migrazzjoni) issemmu doveri u responsabbilitajiet tal-Kummissjoni u tal-Istati Membri għall-preparazzjoni ta' din il-migrazzjoni, inkluż aktar żvilupp u ttestjar ta' SIS II. Peress li l-istrumenti legali bħalissa fis-seħħ fihom data ta' skadenza għat-30 ta' Ġunju 2010, il-Kummissjoni ppreżentat proposti sabiex temendhom, prinċipalment sabiex testendi l-għeluq taż-żmien għat-trasferiment tad-dejta minn SIS 1+ għal SIS II. Filwaqt li negozjati komplew fuq proposta leġiżlattiva għal Regolament[5], il-proposta sabiex tiġi emendata d-Deċiżjoni tal-Kunsill taħt it-tielet pilastru ta' qabel ma baqgħetx tgħodd mad-dħul fis-seħħ tat-Trattat ta' Liżbona. Il-Kummissjoni beħsieba tintroduċi proposta fil-forma proċedurali xierqa tul l-2010. Flimkien, dawn il-proposti għandhom l-għan ukoll li jwaqqfu korp ta' koordinazzjoni ta' esperti tekniċi għal aktar ġestjoni tal-iżvilupp ġenerali ta' SIS II, kif mitlub mill-Kunsill tal-ĠAI tal-4-5 ta' Ġunju 2009, u li jipprovdu flessibbilta' legali għal xenarju tekniku alternattiv, skont l-approċċ tal-Kunsill li jżommu pjan ta' kontinġenza għall-proġett. 2.6. In-netwerk SIS II Il-proġett tas-SIS II jinkludi l-fornitura ta' netwerk ta' komunikazzjoni fuq żona wiesgħa, li jissodisfa r-rekwiżiti ta' disponibbiltà, sigurtà, kopertura ġeografika u livell ta' servizz, biex is-sistemi nazzjonali u ċentrali jkunu jistgħu jikkomunikaw. Il-persunal tal-Kontrollur Ewropew għall-Protezzjoni tad-Dejta (KEPD) għamel spezzjoni fis-SOC (ċentru tan-netwerk operattiv) fil-Bratislava. L-ispezzjoni uriet li minn perspettiva ġenerali s-sitwazzjoni hi sodisfaċenti. Il-KEPD wisq probabbli se jippreżenta xi rakkomandazzjoni sabiex itejjeb dejjem aktar is-sigurta' fis-SOC kif ukoll sabiex jassigura konformita' aħjar mad-dispożizzjonijiet tal-protezzjoni tad-dejta, pereżempju billi jiġi ddikjarat l-użu tas-sistemi ta' monitoraġġ tal-vidjows. Ġie organizzat grupp ta' ħidma mal-Istati Membri dwar salvagwardji addizzjonali ta' sigurta' lis-sistema. L-Istati Membri se jkunu kkonsultati dejjem aktar dwar din il-kwistjoni permezz ta' kwestjonarju sabiex jiġu identifikati kwalunkwe azzjonijiet prinċipali li għandhom jiġu kkunsidrati. 2.7. Ġestjoni operattiva It-taħriġ tal-persunal reklutat fi Strasburgu sabiex jopera s-sistema kważi tlesta. Il-pjan tas-Sistema ta’ Tqabbil Bijometriku "tranżizzjoni għall-operazzjoni" beda u l-persunal fi Strasburgu huma bħalissa prattikament lesti biex joperaw is-Sistema ta' Tqabbil Bijometriku. Bħalissa għaddejin negozjati fil-korpi preparatorji tal-Kunsill u fil-Parlament dwar il-proposti legali għat-twaqqif ta' aġenzija għall-ġestjoni operattiva fuq żmien twil ta' sistemi tal-IT fuq skala kbira fil-qasam tal-ġustizzja, liberta' u sigurta', inkluż SIS II. 2.8. Sigurtà u protezzjoni tad-dejta Barra mill-kwistjoni ta' sigurta' tan-netwerk imsemmija fit-taqsima 2.6 aktar 'il fuq, laqgħat bilaterali bejn il-persunal tal-KEPD u s-servizzi tal-Kummissjoni baqgħu jsiru fuq bażi regolari sabiex jiġu diskussi kwistjonijiet ta' sigurta' u protezzjoni tad-dejta relatati ma' SIS II. Fl-1 ta' Diċembru 2009, persunal tal-KEPD għamlu żjara ta' tiftix tal-fatti fis-sit ċentrali tas-SIS II li jinsab fi Strasburgu. Iż-żjara kienet tiffoka fuq sigurta' fiżika. 3. Il-ġestjoni 3.1. Implikazzjonijiet finanzjarji Sal-aħħar tal-perjodu ta' rappurtar l-impenji baġitarji totali magħmulin mill-Kummissjoni fuq il-proġett tas-SIS II jammontaw għal bejn wieħed u ieħor € 81.6 miljun. Il-kuntratti korrispondenti jinkludu studji dwar il-fattibbiltà, l-iżvilupp tas-SIS II ċentrali nnifisha, is-sostenn u l-iżgurar tal-kwalità, in-netwerk tas-SIS II, it-tħejjija għall-ġestjoni operattiva fi Strasburgu, is-sigurtà, it-tħejjijiet u l-komunikazzjoni fir-rigward tas-sistema bijometrika. Minn dan l-ammont, madwar € 50.2 miljun kienu attwalment diġà tħallsu fi tmiem Diċembru 2009. L-entrati ewlenin tan-nefqa kienu l-iżvilupp (€ 24.3 miljun), in-netwerk (€ 14.6 miljun) u s-sostenn u l-iżgurar tal-kwalità (€ 6.3 miljun). Eżekuzzjoni tal-baġit | Mill-2002 sa Diċembru 2009 | Minn Lulju sa Diċembru 2009 | Impenji | Ħlasijiet | Impenji | Ħlasijiet | Żvilupp | 37,458,059 | 24,260,603 | 1,530,908 | 1,812,342 | Sostenn u żgurar tal-kwalità | 8,500,034 | 6,291,933 | 839,586 | 1,636,532 | Netwerk | 26,954,673 | 14,599,264 | 5,652,772 | 4,230,655 | Tħejjija għall-ġestjoni operattiva | 6,083,613 | 3,818,929 | 1,136,768 | 1,336,466 | Is-sigurtà | 869,275 | 143,909 | 0 | 24,889 | Studji | 919,831 | 895,095 | 0 | 0 | Oħrajn | 834,483 | 160,778 | 0 | 64,253 | TOTAL: | 81,619,969 | 50,170,511 | 9,160,034 | 9,105,137 | Matul il-perjodu kopert mir-rapport preżenti: - Tħallsu bejn wieħed u ieħor € 9.1 miljun, primarjament għan-netwerk (€ 4.2 miljun) u għall-ispejjeż rikorrenti ta' kull xahar; - Madwar € 9.2 miljun kienu ġew impenjati (i.e. 34% tal-approprijazzjonijiet kollha għall-attivitajiet tas-SIS II pprovduti fil-Baġit Ġenerali għall-2009 kienu ġew impenjati sal-aħħar tas-sena). Din il-figura iktar baxxa minn dak li kien imbassar hija r-riżultat tal-fatt li l-ordnijiet għal servizzi u prodotti ġodda ġew posposti sakemm tinstab soluzzjoni għal problemi tekniċi li qamu fl-iżvilupp u fl-orjentazzjonijiet ġodda tal-Kunsill għall-proġett. - Pieni li jammontaw għal 390,000 Euro ġew applikati b'konnessjoni mal-falliment tat-testijiet "OST" f'Diċembru 2008. 3.2. Il-ġestjoni tal-proġett 3.2.1. Bord tal-Ġestjoni Globali tal-Programm (BĠGP) Sabiex jiġi assigurat l-aħjar involviment tal-Istati Membri, hekk kif il-proġett daħal f'fażi ġdida, approċċ globali tal-ġestjoni tal-programm SIS II ġie introdott f'Jannar 2009, kif rikonoxxut mill-Kunsill fis-26-27 ta' Frar. Il-Kunsill tal-4-5 ta' Ġunju stieden lill-Kummissjoni biex tibni fuq l-esperjenza u l-lezzjonijiet li nkisbu minn dik l-istruttura ta' ġestjoni u biex tiżviluppaha aktar. Dawn il-bidliet ġew ikkonsolidati fil-proposta leġiżlattiva għal Regolament sabiex jiġu emendati l-istrumenti ta' migrazzjoni. Dan il-bord iltaqa’ 22 darba matul il-perjodu kopert minn dan ir-rapport. Dan il-bord ikkontribwixxa b'mod pożittiv għall-ġestjoni tal-programm u assigura żieda fil-partiċipazzjoni tal-Istati Membri. 3.2.2. Kumitat tas-SISVIS (SIS II) Fl-iżvilupp tas-SIS II il-Kummissjoni hija assistita mill-Kumitat tas-SISVIS. Fil-perjodu Lulju – Diċembru 2009 kien hemm ħames laqgħat tal-Kumitat tas-SISVIS dwar kwistjonijiet tas-SIS II. Barra mil-laqgħat regolari tal-Kumitat tas-SISVIS, qed jiġu organizzati gruppi ta' ħidma tal-Kumitat u sessjonijiet ta' diskussjoni u ħidma, li jinvolvu lill-esperti tal-Istati Membri, biex jiġu diskussi kwistjonijiet tekniċi ddettaljati. Dawn il-laqgħat ġeneralment jiffukaw fuq kwistjonijiet li jinbtu mit-twettiq speċifiku tal-proġett: - Il-"Grupp Konsultattiv tat-Testijiet" (GKT) jipprovdi lill-Kumitat tas-SISVIS b'opinjoni fuq kwistjonijiet relatati mal-organizzazzjoni, l-implimentazzjoni u l-interpretazzjoni tat-testijiet. Dan il-grupp iltaqa' 23 darba f'dan il-perjodu meqjus mir-rapport; - Il-"Bord tal-Ġestjoni tal-Bidla" (BĠB) jagħti pariri dwar il-klassifikazzjoni, il-kwalifikazzjoni u l-impatt potenzjali tat-tiswija ta' kwistjonijiet irrappurtati. Il-grupp ta' ħidma, li wkoll jirrapporta lill-Kumitat tas-SISVIS, iltaqa' ħames darbiet matul il-perjodu meqjus mir-rapport; - Is-Sessjonijiet ta' Diskussjoni u Ħidma dwar il-Migrazzjoni lejn is-SIS II ilhom isiru minn mindu ħarġu l-konklużjonijiet tal-Grupp tal-Migrazzjoni, biex jagħtu pariri lill-Kumitat tas-SISVIS u biex ifittxu attivitajiet dwar din il-kwistjoni kritika. 3.2.3. Ippjanar u koordinazzjoni nazzjonali Ġie organizzat fi ħdan il-qafas tal-Kumitat tas-SISVIS grupp ta' ħidma magħmul mill-maniġers tal-proġetti nazzjonali (MNP) tal-Istati Membri u tal-utenti. L-iskop ta' dawn il-laqgħat tal-MNP huwa li jiġu indirizzati l-kwistjonijiet iddettaljati dwar l-ippjanar, ir-riskji u l-attivitajiet, kemm fuq il-livell ċentrali tal-proġett kif ukoll fuq dak nazzjonali. Matul dan il-perjodu saru erba’ laqgħat tal-MNP. 3.2.4. Kunsill Il-Kummissjoni tieħu sehem fil-laqgħat tal-korpi preparatorji tal-Kunsill responsabbli għas-Sistema ta' Informazzjoni ta' Schengen u f'kull sessjoni tal-Kunsill tal-Ministri fejn SIS II hi inkluża fuq l-aġenda. F'dawn l-okkażjonijiet il-Kummissjoni ppreżentat rapporti orali dwar l-istat ta' ħidma tal-proġett SIS II, ir-riskji assoċjati u l-passi futuri mistennija. 3.2.5. Il-Parlament Ewropew L-iżviluppi kollha importanti fil-fajl ta' SIS II ġew ikkomunikati permezz ta' ittra mill-Viċe-President Barrot lill-President tal-Kumitat LIBE u lir-relaturi prinċipali. Waqt il-perjodu ta' dan ir-rapport intbagħtu erba' minn dawn l-ittri. Membri tal-Parlament Ewropew ġew imħarrġa mill-Viċe-President stess kull darba li saru deliberazzjonijiet dwar SIS II fil-laqgħat tal-Kunsill. Żewġ laqgħat tal-Kunsill ĠAI iddiskutew SIS II waqt dan il-perjodu. Barra minn hekk, il-Kummissjoni dehret fil-laqgħat Plenarji u tal-Kumitat kollha, sabiex jindirizzaw direttament kwistjonijiet relatati mas-SIS II: total ta' erba' laqgħat flimkien mal-laqgħa tal-Viċe-President mal-koordinaturi tal-gruppi politiċi tal-Kumitat LIBE. Il-Kummissjoni attendiet ukoll għas-sessjoni Parlamentari u ħadet nota tar-reżoluzzjoni tal-Parlament Ewropew tat-22 ta' Ottubru 2009 dwar progress tas-Sistema tal-Informazzjoni tas-Schengen II u s-Sistema tal-Informazzjoni tal-Viża. Il-Viċe-President kompla dan b'ittra lill-President tal-Kumitat LIBE. Finalment, il-Kummissjoni rrispondiet lill-erba' mistoqsijiet Parlamentari relatati mas-SIS II. 4. PRIJORITAJIET GħALL-PERJODU LI JMISS TA' RAPPURTAġġ - Ittestjar tal-passi importanti; - Provvediment lill-Kunsill b'input xieraq li mbagħad jiddaħħal fil-perjodu ta' riflessjoni ta' xahrejn jekk il-passi importanti tal-ittestjar iwasslu għal riżultati mhux sodisfaċenti; - Preparamenti għal soluzzjoni teknika alternattiva fil-każ li l-Kunsill jistieden lill-Kummissjoni sabiex twaqqaf il-proġett preżenti ta' SIS II; - Preparamenti għad-dħul fis-seħħ. 5. Konklużjonijiet Waqt dan il-perjodu x-xogħol kien jiffoka fuq attivitajiet sabiex jiġu segwiti l-orjentamenti pprovduti mill-Konklużjonijiet tal-Kunsill għall-Ġustizzja u l-Affarijiet Interni f'Ġunju u f'Novembru 2009 rispettivament. Il-Kummissjoni qablet mal-persuni interessati l-oħra li l-passi importanti fl-ittestjar li kienu mitluba mill-Kunsill f'Ġunju kienu se jipprovdu indikazzjoni dwar l-istabbilta', kredibilita' u prestazzjoni tas-sistema ċentrali. Ir-riżultat ta' dawn it-testijiet se jikkostitwixxi element importanti fid-diskussjonijiet dwar id-direzzjoni futura tas-SIS II. Il-Kummissjoni ħadmet bi sħubija mill-qrib mal-Istati Membri sabiex timplimenta l-konklużjonijiet imsemmija aktar 'l fuq u żammet informat lill-Parlament Ewropew bl-iżviluppi. B'mod partikolari l-Kummissjoni assigurat li elementi legali, tekniċi, organizzattivi u kuntrattwali daħlu fis-seħħ sabiex il-kuntrattur prinċipali għall-iżvilupp iwettaq l-ewwl pass fl-ittestjar taħt kundizzjonjiet pożittivi. F'konformita' mal-orjentamenti tal-Kunsill f'Ġunju, il-Kummissjoni integrat l-ewwel pass fil-kuntratt prinċipali tal-iżvilupp. Il-Kunsill, fil-laqgħa tiegħu tat-30 ta' Novembru, għażel id-29 ta' Jannar 2010 bħala l-għeluq taż-żmien għat-twettiq tal-ewwel pass tal-ittestjar. Numru suffiċjenti ta' Stati Membri setgħu jippruvaw il-konformita' tagħhom talli ħadu sehem f'dan it-test. Jekk l-ewwel pass fl-ittestjar ikun bla suċċess, il-Kummissjoni taqbel li hi se tappoġġja lill-Kunsill fil-proċess ta' riflessjoni dwar aktar direzzjoni tas-SIS II billi tipprovdi, bil-miktub, l-informazzjoni finanzjarja u baġitarja li hi meħtieġa. Inbdew negozjati esplorattivi mal-awtoritajiet Franċiżi għal deċiżjoni possibbli mill-Kummissjoni sabiex twaqqaf il-proġett preżenti SIS II u tkompli fuq bażi ta' xenarju tekniku alternattiv għall-implimentazzjoni tal-funzjonalitajiet SIS II, jekk wieħed mill-passi li għandhom jitqies mill-Kunsill li jkun falla. Barra minn hekk, waqt il-perjodu kopert minn dan ir-rapport, il-Kummissjoni organizzat ix-xogħol meħtieġ sabiex tippermetti għal analiżi estensiva, flimkien mal-esperti tal-Istati Membri, tal-ispeċifikazzjonijiet tekniċi ta' SIS II, sabiex tkun tista' tiggwida deċiżjonijiet għall-futur. Anness I Laqgħat tal-Kumitat tas-SISVIS (SIS II) u tal-Gruppi ta' Ħidma a) Laqgħat li saru matul il-perjodu ta' rappurtaġġ LULJU 2009 | 8, 13, 29 | Bord għall-Ġestjoni Globali tal-Programm tas-SIS II | 15 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 14 | Laqgħa tal-'Maniġers tal-Proġetti Nazzjonali' | 14 | Kumitat SISVIS (SIS II tekniku) | 2, 9, 16, 31 | Grupp Konsultattiv tat-Testijiet | AWWISSU 2009 | 12, 19, 26 | Bord għall-Ġestjoni Globali tal-Programm tas-SIS II | 06, 20, 28 | Grupp Konsultattiv tat-Testijiet | 26 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | SETTEMBRU 2009 | 2, 9, 16, 22 | Bord għall-Ġestjoni Globali tal-Programm tas-SIS II | 15 | Kumitat SISVIS (SIS II tekniku) | 3, 10, 17, 24 | Grupp Konsultattiv tat-Testijiet | OTTUBRU 2009 | 1 | Bord tal-Ġestjoni tal-Bidla | 20 | Laqgħa tal-'Maniġers tal-Proġetti Nazzjonali' | 20 | Kumitat SISVIS (SIS II tekniku) | 27 | Il-Kumitat SIS (SIRENE) | 1, 8, 15, 22, 29 | Grupp Konsultattiv tat-Testijiet | 6, 13, 21, 28 | Bord għall-Ġestjoni Globali tal-Programm tas-SIS II | NOVEMBRU 2009 | 3, 11, 18, 24 | Bord għall-Ġestjoni Globali tal-Programm tas-SIS II | 25 | Laqgħa tal-'Maniġers tal-Proġett Nazzjonali' | 25 | Kumitat SISVIS (SIS II tekniku) | 3 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 5, 12, 19, 26 | Grupp Konsultattiv tat-Testijiet | DIĊEMBRU 2009 | 1, 9, 15, | Bord għall-Ġestjoni Globali tal-Programm tas-SIS II | 16 | Laqgħa tal-'Maniġers tal-Proġetti Nazzjonali' | 16 | Kumitat SISVIS (SIS II tekniku) | 10 | Sessjoni ta' Diskussjoni u Ħidma dwar il-Migrazzjoni / Bord tal-Ġestjoni tal-Bidla | 3, 10, 17 | Grupp Konsultattiv tat-Testijiet | b) Laqgħat li huma diġà skedati għall-perjodu li ġej ta' rappurtaġġ JANNAR 2010 | 20 | Laqgħa tal-'Maniġers tal-Proġetti Nazzjonali' | 20 | Kumitat SISVIS (SIS II tekniku) | 14 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 6, 13, 20, 27 | Bord għall-Ġestjoni Globali tal-Programm tas-SIS II | 7, 14, 21, 28 | Grupp Konsultattiv tat-Testijiet | FRAR 2010 | 3, 10, 17, 24 | Bord għall-Ġestjoni Globali tal-Programm tas-SIS II | 24 | Laqgħa tal-'Maniġers tal-Proġetti Nazzjonali' | 18 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 24 | Kumitat SISVIS (SIS II tekniku) | 20 | Kumitat SISVIS (SIRENE) | 4, 11, 18, 25 | Grupp Konsultattiv tat-Testijiet | MARZU 2010 | 3, 10, 17, 24, 31 | Bord għall-Ġestjoni Globali tal-Programm tas-SIS II | 24 | Laqgħa tal-'Maniġers tal-Proġetti Nazzjonali' | 24 | Kumitat SISVIS (SIS II tekniku) | 18 | Sessjoni ta' Diskussjoni u Ħidma dwar il-Migrazzjoni / Bord tal-Ġestjoni tal-Bidla | 4, 11, 18, 25 | Grupp Konsultattiv tat-Testijiet | APRIL 2010 | 7, 14, 21, 28 | Bord għall-Ġestjoni Globali tal-Programm tas-SIS II | 24 | Laqgħa tal-'Maniġers tal-Proġetti Nazzjonali'/ Kumitat tas-SISVIS (SIS II Tekniku) | 15 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 8, 15, 22, 29 | Grupp Konsultattiv tat-Testijiet | MEJJU 2010 | 5, 12, 19, 26 | Bord għall-Ġestjoni Globali tal-Programm tas-SIS II | 26 | Kumitat SISVIS (SIS II tekniku) | 26 | Laqgħa tal-'Maniġers tal-Proġetti Nazzjonali' | 7, 21, 28 | Grupp Konsultattiv tat-Testijiet | 20 | Sessjoni ta' Diskussjoni u Ħidma dwar il-Migrazzjoni / Bord tal-Ġestjoni tal-Bidla | ĠUNJU 2010 | 2, 9, 16, 30 | Bord għall-Ġestjoni Globali tal-Programm tas-SIS II | 17 | Bord tal-Ġestjoni tal-Bidla / Sessjoni ta' Diskussjoni u Ħidma dwar il-Migrazzjoni | 23 | Laqgħa tal-'Maniġers tal-Proġetti Nazzjonali' | 4, 11, 18, 25 | Grupp Konsultattiv tat-Testijiet | [1] Il-Proposta għal Regolament tal-Kunsill li jemenda r-Regolament (KE) Nru 1104/2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II, l-ewwel kolonna, COM/2009/508 finali). [2] Ara t-Taqsima 3.2.1. [3] Regolament tal-Kunsill (KE) Nru 1104/2008 tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II), ĠU L 299, 8.11.2008, p.1. [4] Deċiżjoni tal-Kunsill 2008/839/ĠAI tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II), ĠU L 299, 8.11.2008, p. 43. [5] Il-Proposta għal Regolament tal-Kunsill li jemenda r-Regolament (KE) Nru 1104/2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II, l-ewwel kolonna, COM/2009/508 finali).